CELEX: 32016R1618
Language: sk
Date: 2016-09-08 00:00:00
Title: Nariadenie Komisie (EÚ) 2016/1618 z 8. septembra 2016, ktorým sa mení nariadenie Európskeho parlamentu a Rady (ES) č. 2003/2003 o hnojivách na účely prispôsobenia príloh I a IV (Text s významom pre EHP)

9.9.2016   
            
            
               SK
            
            
               Úradný vestník Európskej únie
            
            
               L 242/24
            
         NARIADENIE KOMISIE (EÚ) 2016/1618
   z 8. septembra 2016,
   ktorým sa mení nariadenie Európskeho parlamentu a Rady (ES) č. 2003/2003 o hnojivách na účely prispôsobenia príloh I a IV
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 2003/2003 z 13. októbra 2003 o hnojivách (1), a najmä na jeho článok 31 ods. 1 a 3 a článok 29 ods. 4,
   keďže:
   
               (1)
            
            
               V prípade viacerých hnojív boli podané žiadosti podľa článku 31 ods. 2 nariadenia (ES) č. 2003/2003 na ich zahrnutie do prílohy I k uvedenému nariadeniu.
            
         
               (2)
            
            
               Kyselina (S,S)-etyléndiamín-N,N′-dijantárová [ďalej len „(S,S)-EDDS“] je organické chelátovacie činidlo pre mikroživiny. Železo chelátované pomocou (S,S)-EDDS sa používa na nápravu nedostatku železa a odstránenie chlorózy v prípade okrasných plodín a ozdobných trávnych kobercov. Rýchlo sa rozpadá, takže vyvoláva iba minimálne obavy v súvislosti s jeho vyplavovaním z vrchných vrstiev pôdy do podzemných vôd, je úplne mineralizované a nevykazuje toxicitu v prípade cicavcov ani vodného prostredia.
            
         
               (3)
            
            
               Kyselina glukoheptónová (ďalej len „HGA“) je organické komplexotvorné činidlo pre hnojivá s mikroživinami. HGA je účinná, biologicky rozložiteľná, vykazuje dobrú stabilitu v širokej škále hodnôt pH a vysokú rozpustnosť vo vode. HGA je už dlhé roky povolená v Španielsku a v súvislosti s ňou neboli hlásené žiadne škody na životnom prostredí ani zdraví človeka.
            
         
               (4)
            
            
               Výrobcovia (S,S)-EDDS a HGA predložili Komisii prostredníctvom orgánov Nemecka a Španielska žiadosti o zahrnutie uvedených látok do zoznamu povolených organických chelátov a komplexov uvedeného v prílohe I k nariadeniu (ES) č. 2003/2003 s cieľom sprístupniť (S,S)-EDDS a HGA poľnohospodárom v celej Únii. (S,S)-EDDS a HGA uvedené v prílohe I k tomuto nariadeniu spĺňajú požiadavky stanovené v článku 14 nariadenia (ES) č. 2003/2003. Mali by sa preto doplniť do zoznamu povolených organických chelátov a komplexov uvedeného v prílohe I k uvedenému nariadeniu.
            
         
               (5)
            
            
               Keďže k dispozícii sú analytické metódy zisťovania (S,S)-EDDS a HGA, mali by sa tieto metódy stanoviť v prílohe IV k nariadeniu (ES) č. 2003/2003 na účely uľahčenia kontrol, ktoré členské štáty vykonávajú podľa článku 29 uvedeného nariadenia. Podnadpis opisujúci metódu 11 by mal odrážať skutočnosť, že HGA je komplex.
            
         
               (6)
            
            
               Reakčná zmes medzi N-butyl-fosfortriamidotioátom a N-propyl-fosfortriamidotioátom bola do prílohy I k nariadeniu (ES) č. 2003/2003 zaradená nariadením Komisie (EÚ) č. 1257/2014 (2). Z nedávneho výskumu vyplynulo, že nemožno očakávať žiadny významný rozdiel v znížení emisií amoniaku či už pri použití reakčnej zmesi alebo obyčajnej zmesi týchto dvoch látok. Preto by sa táto položka mala zmeniť, aby výrobcovia mali možnosť vybrať si jeden z týchto výrobných postupov.
            
         
               (7)
            
            
               Nariadenie (ES) č. 2003/2003 by sa preto malo zodpovedajúcim spôsobom zmeniť.
            
         
               (8)
            
            
               S cieľom zaistiť, aby Európsky výbor pre normalizáciu zverejnil analytickú metódu pre (S,S)-EDDS, ktorá sa v súčasnosti overuje, mala by sa pred tým, než sa zaradenie (S,S)-EDDS do prílohy I k nariadeniu (ES) č. 2003/2003 a zaradenie tejto novej analytickej metódy do prílohy IV k uvedenému nariadeniu začne uplatňovať, poskytnúť primeraná lehota.
            
         
               (9)
            
            
               Opatrenia stanovené v tomto nariadení sú v súlade so stanoviskom výboru zriadeného článkom 32 nariadenia (ES) č. 2003/2003,
            
         PRIJALA TOTO NARIADENIE:
   Článok 1
   Zmeny
   Nariadenie (ES) č. 2003/2003 sa mení takto:
   
               1.
            
            
               Príloha I sa mení v súlade s prílohou I k tomuto nariadeniu.
            
         
               2.
            
            
               Príloha IV sa mení v súlade s prílohou II k tomuto nariadeniu.
            
         Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Bod 1 prílohy I a bod 2 prílohy II sa však uplatňujú od 1. júla 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. septembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 304, 21.11.2003, s. 1.
   
      (2)  Nariadenie Komisie (EÚ) č. 1257/2014 z 24. novembra 2014, ktorým sa mení nariadenie Európskeho parlamentu a Rady (ES) č. 2003/2003 o hnojivách na účely prispôsobenia príloh I a IV (Ú. v. EÚ L 337, 25.11.2014, s. 53).
   
      PRÍLOHA I
      Príloha I k nariadeniu (ES) č. 2003/2003 sa mení takto:
      
                  1.
               
               
                  Do tabuľky v oddiele E.3.1 sa vkladá táto položka:
                  
                              „12
                           
                           
                              kyselina (S,S)-etyléndiamín-N,N′-dijantárová
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91-7“
                           
                        
            
                  2.
               
               
                  Do tabuľky v oddiele E.3.2 sa vkladá táto položka:
                  
                              „2
                           
                           
                              Kyselina glukoheptónová
                           
                           
                              HGA
                           
                           
                              C7H14O8
                              
                           
                           
                              23351-51-1“
                           
                        
            
                  3.
               
               
                  V tabuľke v oddiele F.2 sa položka č. 3 nahrádza takto:
                  
                              „3
                           
                           
                              Zmes N-butyl-fosfortriamidotioátu (NBPT) a N-propyl-fosfortriamidotioátu (NPPT) (pomer 3:1 (1))
                              Reakčná zmes:
                              číslo ES 700-457-2
                              Zmes NBPT/NPPT:
                              
                                           
                                       
                                       
                                          NBPT: číslo ELINCS 435-740-7
                                       
                                    
                                           
                                       
                                       
                                          NPPT: číslo CAS 916809-14-8
                                       
                                    
                           
                              Minimálne: 0,02
                              Maximálne: 0,3
                           
                           
                               
                           
                           
                               
                           
                        
            
         (1)  Tolerancia dávky NPPT: 20 %.“
   
   
      PRÍLOHA II
      Príloha IV k nariadeniu (ES) č. 2003/2003 sa mení takto:
      
                  1.
               
               
                  V oddiele B sa podnadpis „Chelátovacie činidlá“ pod nadpisom „Metóda 11“ nahrádza podnadpisom „Chelátovacie a komplexotvorné činidlá“.
               
            
                  2.
               
               
                  V oddiele B sa dopĺňa táto metóda 11.9:
                  
                     „Stanovenie (S,S)-EDDS
                  
                  
                     EN 13368-3 časť 3: Priemyselné hnojivá – Stanovenie chelátovacích činidiel v priemyselných hnojivách chromatografiou: stanovenie (S,S')-EDDS ionopárovou chromatografiou
                  
                  Táto analytická metóda bola podrobená kruhovému testu.“
               
            
                  3.
               
               
                  V oddiele B sa dopĺňa táto metóda 11.10:
                  
                     „Stanovenie HGA
                  
                  
                     EN 16847: Priemyselné hnojivá – Stanovenie komplexotvorných činidiel v priemyselných hnojivách – identifikácia kyseliny glukoheptónovej chromatografiou
                  
                  Táto analytická metóda bola podrobená kruhovému testu.“